กรณีถนนลาดยางเส้นทางระหว่างบ้านหนองบัวดง กับ บ้านทัพส่วย บริเวณท่าทรายรุ่งอรุณไปบ้านดงเค็ง ต.หนองบัวดง อ.ศิลาลาด จ.ศรีสะเกษ ห่างจากท่าทรายรุ่งอรุณประมาณ 600 เมตร ถูกมวลน้ำสะสมจำนวนมากไหลเชี่ยวกรากถนนพังถล่มขาดเป็นระยะทางยาวประมาณ 30 เมตร รถทุกชนิดไม่สามารถที่จะสัญจรผ่านไปมาได้ มวลน้ำทะลักเข้าท่วมพื้นที่การเกษตรของชาวบ้านบริเวณทุ่งหนองแห้ว ตามข่าวที่ได้นำเสนอไปแล้วนั้น พนังกั้นน้ำขาด! ผู้ว่าฯศรีสะเกษ พบชนวนเหตุมวลน้ำซัดถนนพัง สั่งซ่อมด่วน ความคืบหน้า เมื่อช่วงเย็นวันที่ 25 ก.ย. ผู้สื่อข่าวรายงานว่า นายวัฒนา พุฒิชาติ ผวจ.ศรีสะเกษ ลงพื้นที่ติดตามสถานการณ์น้ำท่วมและสั่งการให้ส่วนราชการที่เกี่ยวข้องทั้ง ปภ.ศรีสะเกษ ฝ่ายปกครอง และเทศบาลเมืองศรีสะเกษ เร่งเข้าไปให้การช่วยเหลือชาวบ้านที่ประสบอุทกภัยอย่างเร่งด่วน โดย ผวจ.ศรีสะเกษ กล่าวถึงกรณีถนนพื้นที่ อ.ราษีไศล จ.ศรีสะเกษ ขาดว่า ได้ออกไปดูในพื้นที่ด้วยตนเองแล้วพบว่าพนังกั้นน้ำของเขื่อนราษีไศลขาดเนื่องจากถูกน้ำกัดเซาะขาด แล้วทำให้น้ำของลำห้วยเสียวไหลทะลักเข้ามาทางเขื่อนราษีไศลหรือเข้าไปในพื้นที่ของ อ.ศิลาลาดและ อ.ราษีไศล เร็วขึ้น ตอนนี้ได้ส่งผลกระทบให้เสาไฟฟ้าของการไฟฟ้าส่วนภูมิภาค 3 ต้นโค่นล้มลง ซึ่งเจ้าหน้าที่การไฟฟ้าได้เข้าไปตัดไฟแล้วเพื่อความปลอดภัย นายวัฒนา ...
View more: พนังกั้นน้ำขาด! ผู้ว่าฯศรีสะเกษ พบชนวนเหตุมวลน้ำซัดถนนพัง สั่งซ่อมด่วน